传奇小说

传奇是中国小说里向个一种，可以归纳勒文言文个短篇小說里。唐朝辰光个傳奇小說勒內容来讲是从魏、晋特之后来一共六只唐前朝代辰光个神仙妖怪个小說魯迅：「传奇者流，源盖志怪，然施之藻绘，扩其波瀾，故成成就乃特异。」《中国小说史略》浪厢继承过来个，主要是「传写奇事，搜奇記逸」能嘎个么事胡应麟《少室山房笔丛》。但是胡应麟倒觉着特之與六朝笔記小說比較来讲是：「凡变异之谈，盛於六朝，然多是传录舛讹，未必尽幻设语，至唐人乃作意好奇，假小說以寄笔端」胡应麟《少室山房笔丛》。唐朝人个创作在搜奇上扩大了传奇的题材搭仔內容，题材浪厢主要是爱情、神怪、俠义、历史个四种。代表性个作品有得：沈既济《枕中记》、《任氏传》，张鷟《游仙窟》，陈玄祐《离魂记》，李公佐《南柯太守传》，陈鸿《长恨歌传》、《东城老父传》，元稹《鶯鶯传》，蔣防《霍小玉传》，白行简《李娃传》，牛僧孺《玄怪录》，袁郊《甘泽谣》，裴铏《传奇》等。

个只体裁之名称个来龙去脉
「传奇」个只名字是从唐朝中段开始用的。唐朝后期个小說家裴铏特伊自家个小說集起名字叫做之《传奇》，索性就内体裁个名字当作之伊自家小說个专门名字。后首来宋朝有个人叫曾慥，伊编了只《類說》个集子，其中也收集了元稹个《鶯鶯传》，个只集子也叫做之「传奇」。

个只体裁兴起个原因
 唐朝个传奇小说是勒魏晋等朝代个笔記小说个基础浪发展出來个。伊个辰光社会生产力發展得快，城市里厢经济发达又闹猛，老百姓对文化娱乐个需要也相应个来得多了；从另外一方面看，都市个经济繁荣，也弄出了交关事体变成了邪气丰富个主題搭仔素材。
 唐朝个中期是阿拉现在讲个古文运动个高潮时期，也是唐朝个传奇文学繁榮个辰光，个批古文运动个作者，来勒伊拉提倡以史记特汉书当作样子个古文写法个同时，自家也创作了交关好个特传奇体裁类似个作品。举例来讲有韩愈写个毛颖传、柳宗元写个河间传等。
 唐朝人科举「温卷」个风气，促使了传奇个兴盛，个桩事体可以勒宋朝个赵彦卫写个《云麓漫钞》第八卷里厢个讲法看到：「唐之举人，藉当世显人以姓名达之主司，然后以所业投献。逾数日又投，谓之温卷。」由于传奇「文备众体，可见史才、诗笔、议论」个特色，文人可以用虚构个手法来写小说，所以作品就更加能写得灵光而看得出作家个文学才能。唐朝个传奇作家里厢有勿少人是进士出身，根据冯沅君个考证，来勒伊列出个四十八位唐傳奇作者当中，除脱二十七个人因为是行事出身呒没考取外，另外个二十一位当中有得举人或进士十五人、明经一人、擢制科一人、应进士而落第一人、进士或者制科出身个三人。
 传奇往往采取拿韵律搭仔散文摆勒一道个形式、作品里厢诗搭仔文并举，既继承了六朝小说个传统，又受到当时讲唱佛经等演变了个文体个影响。

传奇体裁个特色
宋朝个洪迈说：「唐人小說不可不熟，小小情事，淒惋欲绝，洵有神遇而不自知者，与詩律可称一代之奇。」唐朝人写个傳奇比六朝小說进步个地方，大至可以归纳成功下头列出来个五点：
 內容搭仔题材得到了丰富与扩大
 从粗陈梗概个敘事变到之结构完整个长篇故事魯迅：「小说亦如诗，至唐代而一变，虽尚不离於搜奇记逸，然为述宛转，文辞华艳，与六朝之粗陈梗概者较，演进之为甚明，而尤显者乃在是時则始有意为小说。(《中国小说史略》)
 情节更加委婉搭仔曲折
 文辞华丽还又优美
 有意识个来搞创作

唐朝辰光传奇个时期划分
 唐高~唐肅宗:个些皇帝个辰光是初唐特之盛唐个年代 ，是传奇个继承开发期
 唐代宗~唐宣宗:个包括整个中唐个年代，个段辰光是传奇个繁荣期
 唐懿宗~唐末:勒个段晚唐个辰光传奇进入了衰退期

注釋

參考文獻
魯迅《中国小说史略》
胡应麟《少室山房笔丛》
魯迅：《唐宋伝奇集》
卞孝萱：《唐伝奇新探》
侯忠义：《唐代小說簡史》
羅宗強：《隋唐五代文学思想史》

Category:中国小说